**SPRÁVA O ÚČASTI VEREJNOSTI NA TVORBE PRÁVNYCH**

**PREDPISOV**

Verejnosť bola o príprave návrhu návrh zákona, ktorým sa mení a dopĺňa zákon č. 544/2002 Z. z. o Horskej záchrannej službe v znení neskorších predpisov a ktorým sa menia a dopĺňajú niektoré zákony informovaná prostredníctvom predbežnej informácie Legislatívny proces č. PI/2024/292 zverejnenej v informačnom systéme verejnej správy Slov-Lex.

K predbežnej informácii zverejnenej 5. novembra 2024 zaslali zástupcovia dobrovoľných záchranárskych združení 18. novembra 2024 návrhy riešení (obsahovo totožné s hromadnou pripomienkou v rámci MPK z júla 2024). K pripomienkam uplatneným k predbežnej informácii sa konali dve stretnutia v júli 2024, kde boli pripomienky zo strany predkladateľa neakceptované z dôvodu ich neopodstatnenosti.

Verejnosť sa zapojila do tvorby návrhu zákona aj prostredníctvom hromadnej pripomienky uplatnenej počas medzirezortného pripomienkového konania. Zástupcovia MVSR a Horskej záchrannej služby sa stretli so zástupcami verejnosti 14. marca 2025 v Tatranskej Lomnici, cieľom ktorého bolo odstránenie rozporu. Napriek vysvetleniam zo strany predkladateľa návrhu zákona, rozpor nebol odstránený. Vyhodnotenie je priložené vo vyhodnotení medzirezortného pripomienkového konania.